पाएं अपने शहर की ताज़ा ख़बरें और फ्री ई-पेपरडाउनलोड करें
चोपनाडीह से गायब हुए नाबालिग संदीप कुमार यादव (17) को पुलिस ने सनहा दर्ज होने के बाद चार घंटे के अंदर पुलिस ने गिरिडीह जिला के बीरनी थाना क्षेत्र के माखमारगो से बरामद कर लिया है। थाना प्रभारी सतीश कुमार ने बताया परिजनों द्वारा मरकच्चो थाना में सनहा दर्ज कराया गया था। शुक्रवार की शाम लगभग 7.30 बजे संदीप बाइक लेकर निकला, जो घर वापस नहीं लौटा। काफी खोजबीन के बाद भी उसका कोई पता नहीं चल पाया।
शनिवार को परिजनों द्वारा थाना में सनहा दर्ज कराया। सनहा दर्ज होने के बाद पुलिस ने चार घंटे के भीतर उसे माखमारगो से बरामद कर लिया। नाबालिग बाइक चलाते हुए माखमारगो पंहुचा और पेट्रोल खत्म हो जाने के बाद वहीं बैठ गया। ग्रामीणो ने उससे पूछताछ की तो उसने अपने घर का पता बताया तो ग्रामीणो ने मरकच्चो पुलिस को भी इसकी सूचना दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn